ai4bharat/Pralekha huggingface dataset:
पंतप्रधान कार्यालय
देशातील वैद्यकीय अभ्यासक्रमांमध्ये इतर मागासवर्गीय आणि आर्थिकदृष्ट्या दुर्बल घटकांतील विद्यार्थ्यांना आरक्षण देण्याच्या सरकारच्या निर्णयाचे पंतप्रधानांनी केले कौतुक
विद्यमान शैक्षणिक वर्षात, वैद्यकीय तसेच दंतवैद्यक शाखेतील पदवी आणि पदवीपश्चात अभ्यासक्रमांतील अखिल भारतीय कोटा योजनेच्या प्रवेशप्रक्रियेत इतर मागासवर्गीय विद्यार्थ्यांना 27% आणि आर्थिकदृष्ट्या दुर्बल घटकांतील विद्यार्थ्यांना 10% आरक्षण देण्याच्या केंद्र सरकारच्या मोठ्या निर्णयाचे पंतप्रधान नरेंद्र मोदी यांनी कौतुक केले आहे.
ट्वीट संदेशांच्या मालिकेत पंतप्रधान म्हणाले;
“आपल्या सरकारने या शैक्षणिक वर्षात, वैद्यकीय तसेच दंतवैद्यक शाखेतील पदवी आणि पदवीपश्चात अभ्यासक्रमांमध्ये अखिल भारतीय कोटा योजनेच्या प्रवेशप्रक्रियेत इतर मागासवर्गीय विद्यार्थ्यांना 27% आणि आर्थिकदृष्ट्या दुर्बल घटकांतील विद्यार्थ्यांना 10% आरक्षण देण्याचा महत्त्वाचा निर्णय घेतला आहे.
या निर्णयामुळे आपल्या देशातील हजारों युवकांना दर वर्षी अधिक उत्तम संधी प्राप्त करण्यास आणि त्याद्वारे आपल्या देशात सामाजिक न्यायाचा नवा अध्याय निर्माण करण्यास मदत होईल.”
पंतप्रधान कार्यालय
बोहाग बिहू निमित्त पंतप्रधानांच्या देशवासियांना शुभेच्छा
नवी दिल्ली, 14 एप्रिल 2022
पंतप्रधान नरेंद्र मोदी यांनी बोहाग बिहू निमित्त देशवासियांना शुभेच्छा दिल्या आहेत. ते म्हणाले की, हा विशेष सण चैतन्यशील आसामी संस्कृतीचे दर्शन घडवतो. हा बिहू प्रत्येकाच्या आयुष्यात आनंद आणि उत्तम आरोग्य घेऊन येवो, अशीही कामना मोदी यांनी केली.
ट्विट संदेशात पंतप्रधान म्हणाले;
"बोहाग बिहूच्या शुभेच्छा!
हा विशेष उत्सव चैतन्यशील आसामी संस्कृतीचे दर्शन घडवतो.
हा बिहू प्रत्येकाच्या आयुष्यात आनंद आणि उत्तम आरोग्य घेऊन येवो.
S.Thakur/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
हिरोशिमा शांती स्मारक संग्रहालयाला पंतप्रधानांनी दिली भेट
हिरोशिमा येथे होणाऱ्या जी-7 शिखर परिषदेत सहभागी झालेल्या इतर नेत्यांसोबत पंतप्रधान नरेंद्र मोदी यांनी येथील शांती स्मारक संग्रहालयाला भेट दिली. यावेळी पंतप्रधानांनी संग्रहालयातील अभ्यागत पुस्तिकेत स्वाक्षरी केली. नेत्यांनी सेनोटाफ येथे अणुबॉम्ब हल्ल्यामधील मृतांना पुष्पचक्रही अर्पण केले.
पंतप्रधान कार्यालय
देशभरातील उज्ज्वला लाभार्थ्यांशी पंतप्रधानांनी साधला संवाद
नवी दिल्ली, 28 मे 2018
पंतप्रधान नरेंद्र मोदी यांनी देशभरातील उज्ज्वला लाभार्थींशी व्हिडिओ कॉन्फरन्सद्वारे संवाद साधला.
या संवादासाठी देशभरातल्या 600 हून अधिक केंद्रांवर प्रत्येकी 3 उज्ज्वला लाभार्थी उपस्थित होत्या.
नरेंद्र मोदी ॲप, विविध दूरचित्रवाणी वृत्त वाहिन्या आणि सोशल मिडिया मंच तसेच इतर माध्यमातून सुमारे 10 लाख लोकांनी हा संवाद अनुभवला.
तंत्रज्ञानाच्या माध्यमातून लाभार्थ्यांशी संवाद साधून त्यांचे अनुभव जाणून घेता आल्याबद्दल पंतप्रधानांनी आनंद व्यक्त केला. उज्ज्वला योजना प्रगतीचे चिन्ह ठरत आहे, असे पंतप्रधान म्हणाले. यापुढे मोठे सामाजिक परिवर्तन घडत असून देशाचा सर्वंकष विकास होत असल्याचे त्यांनी सांगितले.
उज्ज्वला योजनेअंतर्गत, ग्रामीण भागातल्या सुमारे 4 कोटी महिलांना आतापर्यंत स्वयंपाकाच्या गॅसची जोडणी मिळाली आहे. 2014 पासून 4 वर्षात 10 कोटी नव्या एलपीजी जोडण्या जारी करण्यात आल्या आहेत. 1955 ते 2014 या 6 दशकांच्या कालावधीत या जोडण्या 13 कोटी होत्या.
मुन्शी प्रेमचंद यांनी 1933 मध्ये लिहिलेल्या कथेचा उल्लेख करून बनवण्याचे महत्त्व अधोरेखित केले. उज्ज्वला योजनेमुळे अधिक चांगले आारेग्य, विषारी धुरापासून सुटका आणि स्वच्छ ऊर्जेमुळे अनेक फायदे मिळत असल्याचे त्यांनी सांगितले. यामुळे स्वयंपाक करण्याचा वेळ कमी झाल्याने महिलांना अतिरिक्त उत्पन्न मिळवण्याची मोठी संधी प्राप्त झाली आहे, असे पंतप्रधान म्हणाले.
या योजनेत कोणताही दलालाचा सहभाग नसावा याकडे केंद्र सरकार लक्ष देत असून लाभार्थ्यांची निवड पारदर्शक प्रक्रियेतून केली जाते, यावर पंतप्रधानांनी भर दिला.
देशातल्या 69 टक्के खेड्यांमध्ये आता 100 टक्के एलपीजी जोडण्या देण्यात आल्या असून 81 टक्के खेड्यात 75 टक्क्यांहून अधिक जोडण्या देण्यात आल्याचे पंतप्रधान म्हणाले.
एलपीजी जोडणीमुळे स्वयंपाक करायच्या वेळेत कशी बचत झाली आणि संपूर्ण कुटुंबाच्या जीवनमानाचा दर्जा कसा उंचावला हे लाभार्थ्यांनी पंतप्रधानांशी संवाद साधताना स्पष्ट केले.
B.Gokhale/J.Patankar/P.Kor
(Visitor Counter : 74
शिक्षण मंत्रालय
एक भारत श्रेष्ठ भारत-युवा संगम कार्यक्रमांतर्गत मणिपूरचे विद्यार्थी महाराष्ट्राच्या 5 दिवसांच्या दौऱ्यासाठी रवाना
नवी दिल्ली, 20 फेब्रुवारी 2023
मणिपूरचे मुख्यमंत्री एन बिरेन सिंह यांनी सोमवारी, एक भारत श्रेष्ठ भारत-युवा संगम कार्यक्रमांतर्गत महाराष्ट्राच्या पाच दिवसांच्या अनुभूती दौऱ्यावर जाणाऱ्या चमूला हिरवा झेंडा दाखवून रवाना केले. या चमूमध्ये तीन प्राध्यापकांसह राज्यातील 30 विद्यार्थ्यांचा समावेश आहे.
20 फेब्रुवारी ते 26 फेब्रुवारी 2023 या कालावधीत महाराष्ट्र दौर्यावर जाणाऱ्या मणिपूरच्या युवकांच्या चमूला मुख्यमंत्र्यांनी , केंद्रीय शिक्षण आणि परराष्ट्र व्यवहार राज्यमंत्री डॉ आर के रंजन यांच्या उपस्थितीत इंफाळ येथील मुख्यमंत्री सचिवालय इथून हिरवा झेंडा दाखवला.
“पंतप्रधान नरेंद्र मोदी यांचे ‘एक भारत, अखंड भारत आणि सशक्त भारत’ हे ध्येय साध्य करण्यासाठी आपल्याला एकमेकांना जाणून घेणे आवश्यक आहे.हे अनुभूती दौऱ्याचे मुख्य उद्दिष्ट आहे,” असे मुख्यमंत्री एन बिरेन सिंह यांनी यावेळी आयोजित कार्यक्रमात सांगितले.
"तुम्ही ज्या राज्यात जात आहात तिथे तुमच्याकडील उत्कृष्टता आणि मणिपूरमधील सर्वोत्तम गोष्टी दाखवा आणि त्यांच्याकडे जे काही सर्वोत्तम आहे ते शिकून घ्या,", असे केंद्रीय मंत्री डॉ आर के रंजन यांनी या दौर्यात सहभागी विद्यार्थ्यांना सांगितले.
"आपल्या देशात खूप विविधता आहे, अनेक भाषा आहेत, अनेक संस्कृती आहेत आणि अनेक जातीधर्म आहेत. सशक्त भारत घडवण्यासाठी एक महान शक्तिशाली सामर्थ्याच्या रूपात पंतप्रधान या विविधतेचा उपयोग करत आहेत.” असे त्यांनी सांगितले.
भारताची ऐक्याची भावना आत्मसात करण्याबद्दल पंतप्रधानांचा युवकांवर, विशेषत: विद्यार्थ्यांवर पूर्ण विश्वास आहे. हा उपक्रम भारताला एक बळकट राष्ट्र निर्माण करण्याचा प्रयत्न असेल, असे ते म्हणाले.
आपल्या देशातील ईशान्येकडील राज्ये आणि इतर राज्यांमधील युवक-युवतींना परस्परांशी जोडणे तसेच त्यांच्यात परस्परांना जाणून घेण्याची क्षमता निर्माण करणे या उद्देशाने भारत सरकारच्या शिक्षण मंत्रालयाने एक भारत श्रेष्ठ भारत  अंतर्गत ‘युवा संगम’ या उपक्रमाची संकल्पना मांडली होती. हा कार्यक्रम इतर विविध मंत्रालये आणि विभाग म्हणजेच संस्कृती, पर्यटन, रेल्वे, माहिती आणि प्रसारण, युवा व्यवहार आणि क्रीडा, गृह व्यवहार मंत्रालय, ईशान्य क्षेत्र विकास विभाग आणि आयआरसीटीसी यांच्या सहकार्याने आयोजित केला जात आहे. युवा संगम या पथदर्शी उपक्रमात 1000 तरुण सहभागी होणार आहेत.
त्यांच्या या दौऱ्यादरम्यान, विद्यार्थ्यांना पर्यटन, परंपरा, प्रगती, तंत्रज्ञान आणि परस्पर संपर्क या पाच विस्तृत क्षेत्रांतर्गत बहुआयामी अनुभव घेता येईल.
हा एक युवा विनिमय कार्यक्रम आहे असून यात 5 विद्याशाखांमधले 70 विद्यार्थी देखील 27 फेब्रुवारी 2023 रोजी इंफाळला भेट देतील आणि 27 फेब्रुवारी ते 3 मार्च 2023 या कालावधीत मणिपूरचा दौरा करतील.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
निती आयोग
वुमेन ट्रान्सफॉर्मिंग इंडिया पुरस्कारासाठी नामनिर्देशनाची मुदत 31 जुलैपर्यंत वाढवली
नवी दिल्ली, 28 जून 2018
नीती आयोगाने, संयुक्त राष्ट्रसंघाच्या भागीदारी पुरस्कारासाठीच्या नामनिर्देशनाची मुदत 31 जुलै 2018 पर्यंत वाढविण्यात आली आहे. नीती आयोगाने संयुक्त राष्ट्रसंघ आणि डीआयसीई डिस्ट्रिक्ट यांच्या समवेत या पुरस्कारासाठी नामांकने मागविली आहे.
यावर्षीच्या आंतरराष्ट्रीय महिला दिनी या डब्ल्यूटीआय पुरस्कारांची घोषणा करण्यात आली आहे. राष्ट्र उभारणीसाठी मोलाचे योगदान देणाऱ्या महिलांच्या कार्याची दखल घेऊन त्याची प्रशंसा करण्यासाठी हा पुरस्कार देण्यात येणार आहे.
यावर्षीच्या पुरस्कारासाठी “महिला आणि उद्योजकता” यावर लक्ष केंद्रित करण्यात आले आहे.
फक्त भारतीय नागरीकच या पुरस्कारासाठी अर्ज करु शकतात. एखादी व्यक्ती स्वत: किंवा एखाद्या व्यक्तीच्या वतीने https://www.wep.gov.in/wti-awards या संकेतस्थळावर अर्ज दाखल करु शकते अथवा 91-704264887 या क्रमांकावर मिस्ड कॉल देऊ शकते.
B.Gokhale/N.Chitale/P.Malandkar
(Visitor Counter : 81
दूरसंचार आणि माहिती तंत्रज्ञान मंत्रालय
आगामी 1000 दिवसांमध्ये प्रत्येक गावापर्यंत ऑप्टीकल फायबर जोडणी पुरवणार: पंतप्रधान नरेंद्र मोदी
1,000 दिवसांमध्ये लक्षद्वीप समुद्राखालील ऑप्टीकल फायबर केबलने जोडणार
आगामी 1000 दिवसांमध्ये, देशातील प्रत्येक गावापर्यंत ऑप्टीकल फायबर जोडणी पोहचेल, असे पंतप्रधान नरेंद्र मोदी आज 74 व्या स्वातंत्र्यदिनानिमित्त केलेल्या भाषणात म्हणाले. मोदी म्हणाले, 2014 पूर्वी देशातील केवळ 5 डझन ग्रामपंचायती ऑप्टीकल फायबर केबलने जोडल्या होत्या. गेल्या पाच वर्षात, सुमारे 1.5 लाख ग्रामपंचायती ऑप्टीकल फायबर केबलने जोडल्या आहेत. ते पुढे म्हणाले की, देशाच्या संतुलित विकासासाठी डिजीटल इंडियामध्ये ग्रामीण भारत आणि खेड्यांचा सहभाग फार महत्त्वाचा आहे. यासाठी आम्ही ऑप्टीकल फायबर नेटवर्कचा वेगाने विस्तार करत आहोत. आगामी 1,000 दिवसांत सर्व 6 लाख गावांमध्ये हे पोहचेल.
पंतप्रधान नरेंद्र मोदी यांनी केलेल्या या महत्त्वाच्या घोषणेप्रती कृतज्ञता व्यक्त करताना, इलेक्ट्रॉनिक्स आणि माहिती तंत्रज्ञान आणि दळणवळण खात्याचे मंत्री रवी शंकर प्रसाद यांनी ट्वीट केले की, “आज आपण 1000 दिवसांत ऑप्टीकल फायबर इंटरनेटच्या माध्यमातून भारतातील सर्व गावं जोडण्याची जबाबदारी दूरसंचार विभागाकडे सोपविली आहे. हे डिजीटल इंडियासाठी गेमचेंजर ठरणार आहे. तुमच्यापासून प्रेरणा घेत हे आम्ही पूर्ण करु.”
74 व्या स्वातंत्र्यदिनानिमित्त केलेल्या भाषणात पंतप्रधानांनी आगामी 1000 दिवसांत लक्षद्वीप सबमरीन ऑप्टीकल फायबर केबलने जोडले जाईल असे जाहीर केले. "आपल्याकडे 1,300 द्वीप आहेत. त्यांचे भौगोलिक स्थान आणि देशाच्या विकासातील महत्त्व लक्षात घेता, काही द्वीपांवर नवीन प्रकल्पांचे काम हाती घेण्यात आले आहे. जलद विकासासाठी आम्ही काही द्वीप निश्चित केले आहेत. अंदमान आणि निकोबारमध्ये वेगवान इंटरनेटसाठी समुद्राखालून जोडणी केली आहे. पुढे, आम्ही लक्षद्वीपला जोडणार आहोत," असे पंतप्रधान ऐतिहासिक लाल किल्ल्यावरुन भाषण करताना म्हणाले.
या आठवड्यातच पंतप्रधानांच्या हस्ते चेन्नई आणि अंदमान आणि निकोबार बेटांना जोडणाऱ्या आतापर्यंतच्या पहिल्याच समुद्राखालील ऑप्टीक फायबर जोडणीचे उद्घाटन करण्यात आले. यामुळे आता या केंद्रशासित प्रदेशाला दिल्ली आणि चेन्नईप्रमाणेच वेगवान इंटरनेट मिळेल.
लक्षद्वीपला हाय स्पीड इंटरनेट पुरवण्याच्या घोषणेविषयी बोलताना, रवी शंकर प्रसाद म्हणाले, पंतप्रधानांनी या द्वीपांना सबमरीन ऑप्टीकल केबल जोडणी पुरवण्यासाठी 1000 दिवसांचे लक्ष्य दिले आहे. अंदमान आणि निकोबारला दूरसंचार विभागाने पुरवलेल्या जोडणीप्रमाणेच हे कार्यसुद्धा लवकर पूर्ण करण्यात येईल.
खेड्यांसाठी ओएफसी जोडणी आणि लक्षद्वीपसाठी सबमरीन ओएफसी यमुळे ग्रामीण भागातील जनतेला आणि लक्षद्वीप बेटावरील जनतेला स्वस्त आणि चांगली कनेक्टीव्हीटी मिळून डिजीटल इंडियाचे लाभ घेता येतील, विशेषतः शिक्षण, टेलि-मेडीसीन, बँकींग व्यवस्था, ऑनलाईन व्यापार, पर्यटनाला चालना आणि कौशल्य विकास होईल.
सुक्ष्म, लघु आणि मध्यम उदयोग मंत्रालय
पादत्राणे उद्योगाच्या प्रतिनिधींना सर्वतोपरी साहाय्याचे नितीन गडकरी यांचे आश्वासन
नवी दिल्ली, 18 एप्रिल 2020
कोविड-19 च्या फैलावाला प्रतिबंध करण्यासाठी लागू केलेल्या लॉकडाऊनमुळे निर्माण झालेल्या आव्हानांना तोंड देण्यासाठी पादत्राणे उद्योगाला सरकारकडून सर्वतोपरी साहाय्य करण्याचे आश्वासन केंद्रीय एमएसएमई अर्थात सूक्ष्म, लघु आणि मध्यम उद्योगमंत्री नितीन गडकरी यांनी दिले आहे. भारतीय पादत्राणे उद्योग महासंघाच्या प्रतिनिधींशी ते आज नागपूर येथून व्हिडिओ कॉन्फरन्सिंगच्या माध्यमातून बोलत होते. सरकारने कालच एमएसएमई उद्योगांसाठी प्राप्तिकर विभागाकडून गेल्या दहा दिवसात मिळालेल्या परताव्याची 5024 कोटी रुपयांची रक्कम दिली असून त्यामुळे या क्षेत्राला बऱ्याच प्रमाणात मदत मिळेल.
या उद्योगाने निर्यातीच्या पर्यायावर भर द्यावा आणि निर्यातीसाठी उपलब्ध झालेल्या संधीचा वापर करण्याचे आवाहन गडकरी यांनी केले.
खेळत्या भांडवलाची कमतरता, मालवाहतुकीच्या सुविधा, कच्च्या मालाची उपलब्धता, कामाच्या ठिकाणाची स्थिती, व्यवसाय सुरू ठेवण्याच्या प्रक्रिया आणि कोविड-19 महामारीचा पादत्राणांच्या मागणीवर होणारा परिणाम या मुद्याबाबत या उद्योगांच्या प्रतिनिधींनी या बैठकीदरम्यान चिंता व्यक्त केली आणि या उद्योगाचे अस्तित्व टिकवण्यासाठी पाठबळ देणाऱ्या उपाययोजना करण्याची सरकारला विनंती केली.
लॉकडाऊननंतरही उत्पादन हळूहळू सुरू होईल आणि काही महिन्यातच पूर्ण क्षमतेची पातळी गाठेल, त्यावेळी अतिरिक्त कच्च्या मालाचा प्रश्न उपस्थित होईल, ही बाब देखील यावेळी अधोरेखित करण्यात आली. यावेळी चीनमधून येणाऱ्या कच्च्या मालाची आयात थांबवावी जेणेकरून कच्चा मालाचा खूप जास्त साठा होणार नाही, अशी विनंती यावेळी करण्यात आली.
सरकारने काही विशिष्ट उद्योगांना काम सुरू करण्याची परवानगी दिली असली तरीही कोविड-19 च्या फैलावाला प्रतिबंध करण्यासाठी उद्योगांनी देखील आवश्यक असलेल्या प्रतिबंधात्मक उपाययोजनांचा अवलंब करणे गरजेचे असल्याचे गडकरी यांनी सांगितले.
त्यांनी पीपीईंचा वापर करण्यावर भर दिला आणि उद्योग सुरू करताना सामाजिक अंतर राखण्याचा सल्ला दिला.
या क्षेत्राला तातडीने मदत मिळवून देण्याचा मुद्दा अर्थ मंत्रालय आणि वाणीज्य मंत्रालयाकडे उपस्थित करण्याचे आश्वासन गडकरी यांनी या प्रतिनिधींना दिले. लॉकडाऊननंतर उद्योग सुरू करताना पादत्राणे उद्योगाने सकारात्मक दृष्टीकोन ठेवावा आणि कोविड-19 ची आपत्ती संपुष्टात आल्यावर व्यवसायांच्या संधींचा एकत्रित शोध घेण्याची त्यांनी सूचना केली.
U.Ujgare/S.Patil/P.Malandkar
(Visitor Counter : 94
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 8 नोव्हेंबर 2021
|
|
- 108.47 cr vaccine doses have been administered so far under Nationwide Vaccination Drive
- 11,451 new cases in the last 24 hours
- Recovery Rate currently at 98.24%; Highest since March 2020
- 13,204 recoveries in the last 24 hours increases Total Recoveries to 3,37,63,104
- Active cases account for less than 1% of total cases, currently at 0.42%; Lowest since March 2020
- India's Active caseload stands at 1,42,826; lowest in 262 days
- Daily positivity rate  less than 2% for last 35 days
- Weekly Positivity Rate  less than 2% for last 45 days
- 61.60 cr Total Tests conducted so far
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
भारतात गेल्या 24 तासात कोविड-19 प्रतिबंधक लसींच्या 23,84,096 मात्रा देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 108.47 कोटीपेक्षा अधिक  मात्रा दिल्या आहेत. एकूण 1,09,98,126 सत्रांद्वारे या मात्रा देण्यात आल्या आहेत.
सकाळी 7 वाजेपर्यंत प्राप्त झालेल्याआकडेवारीनुसार एकूण लसीच्या मात्रांची गटनिहाय विभागणी पुढीलप्रमाणे आहे-
|
|
HCWs
|
|
1st Dose
|
|
1,03,79,606
|
|
2nd Dose
|
|
92,69,660
|
|
FLWs
|
|
1st Dose
|
|
1,83,72,723
|
|
2nd Dose
|
|
1,60,37,946
|
|
Age Group 18-44 years
|
|
1st Dose
|
|
42,45,43,385
|
|
2nd Dose
|
|
15,14,76,624
|
|
Age Group 45-59 years
|
|
1st Dose
|
|
17,63,88,452
|
|
2nd Dose
|
|
9,93,34,705
|
|
Over 60 years
|
|
1st Dose
|
|
11,06,32,907
|
|
2nd Dose
|
|
6,82,87,034
|
|
Total
|
|
1,08,47,23,042
गेल्या 24 तासात 13,204 रुग्ण कोरोनामुक्त झाले असून  कोरोनाची लागण झालेल्यांपैकी एकूण 3,37,63,104 रुग्ण कोरोनामुक्त झाले आहेत.
परिणामी, कोरोनातून रुग्ण बरे होण्याचा दर 98.24% झाला आहे.
सलग 134 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्रशासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 11,451 नव्या रूग्णांची नोंद झाली.
सध्या देशातील सक्रीय रुग्णसंख्या 1,42,826 इतकी असून ही संख्या गेल्या 262 दिवसातली सर्वात कमी आहे. देशात सक्रीय रुग्णांची संख्या एकूण उपचाराधीन रुग्णांच्या 0.42% इतकी असून मार्च 2020 पासून ही सर्वात कमी रुग्णसंख्या आहे.
देशात गेल्या 24 तासात 8,70,058 चाचण्या करण्यात आल्या. भारताने आतापर्यंत एकूण 61.60 कोटीहून अधिक  चाचण्या केल्या आहेत.
साप्ताहिक पॉझीटीव्हिटी दर सध्या 1.26% असून, गेले 45 दिवस हा दर सातत्याने 2% पेक्षा कमी आहे. दैनंदिन पॉझीटीव्हिटी दर 1.32% असून गेले 35 दिवस 2% पेक्षा कमी आणि सलग 70 दिवस 3% पेक्षा कमी आहे.
इतर अपडेटस्
केंद्र सरकारने आतापर्यंत 116 कोटींपेक्षा जास्त  लसींच्या मात्रा राज्ये / केंद्रशासित प्रदेशांना विनामूल्य आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 15 कोटी 60 लाखांहून  अधिक न वापरलेल्या मात्रा अजूनही शिल्लक आहेत.
Important Tweets
रेल्वे मंत्रालय
ऑक्सिजन एक्सप्रेस द्वारे देशभरात द्रवरूप मेडिकल ऑक्सिजनच्या पुरवठ्याने 15000 मेट्रिक टनचा टप्पा ओलांडला
नवी दिल्ली, 23 मे 2021
सर्व अडथळ्यांवर मात करत नवीन उपाय शोधून भारतीय रेल्वे द्रवरूप मेडिकल ऑक्सिजन  देशभरातील विविध राज्यात पोहचवून दिलासा द्यायचा प्रयत्न करत आहे. आतापर्यंत, भारतीय रेल्वेने देशातील विविध राज्यांत 936 हून अधिक टँकरमधून 15,284 मेट्रिक टन पेक्षा अधिक एलएमओ वितरण केले आहे.
आतापर्यंत 234 ऑक्सिजन एक्सप्रेसने आपला प्रवास पूर्ण केला आहे आणि विविध राज्यांना दिलासा दिला आहे.
ही बातमी प्रसिद्ध होईपर्यंत 9 ऑक्सिजन एक्सप्रेस 31 टॅंकरमधून 569 मे.टन पेक्षा जास्त एलएमओ घेऊन प्रवास करत आहेत .
ही बातमी प्रसिद्ध होईपर्यंत महाराष्ट्रात 614 मे.टन ऑक्सिजन वितरित करण्यात आला आहे.
ऑक्सिजन एक्सप्रेस विना अडथळा वेगाने जाव्यात यासाठी रेल्वेमार्ग खुला ठेवला जातो आणि उच्च सतर्कता ठेवली जाते.
हे सर्व अशा प्रकारे केले आहे की इतर मालवाहतूकची गती कमी होणार नाही.
ऑक्सिजन एक्स्प्रेस चालवणे हा एक अतिशय गतिमान उपक्रम आहे आणि आकडेवारी प्रत्येक वेळी अद्ययावत केली जाते . आणखी ऑक्सिजन घेऊन ऑक्सिजन एक्सप्रेस आज रात्री उशिरा प्रवास सुरू करण्याची शक्यता आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
पंतप्रधान कार्यालय
महात्मा ज्योतिबा फुले यांच्या जयंतीनिमित्त पंतप्रधानांनी त्यांना वाहिली आदरांजली
थोर समाजसुधारक, तत्त्वज्ञ आणि लेखक महात्मा ज्योतिबा फुले यांना त्यांच्या जयंतीनिमित्त, पंतप्रधान नरेंद्र मोदी यांनी आदरांजली वाहिली आहे. पंतप्रधान म्हणाले की, महात्मा फुले हे सामाजिक न्यायाचे कैवारी आणि असंख्य लोकांसाठी आकांक्षांचा स्त्रोत म्हणून सर्वत्र आदरणीय आहेत आणि त्यांनी सामाजिक समता, महिला सक्षमीकरण आणि महिला शिक्षणाला गतीशील करण्यासाठी अथक परिश्रम केले.
महान विचारवंत, ज्योतिबा फुले यांच्याबद्दलचे आपले विचार पंतप्रधानांनी त्यांच्या ‘मन की बात’ कार्यक्रमाद्वारे प्रकट केले होते, त्यावेळी पंतप्रधान मोदी म्हणाले होते, की महात्मा फुले यांनी मुलींसाठी शाळा सुरू केल्या आणि स्त्री भ्रूणहत्येविरोधात आवाज उठवला तसेच जलदुर्भिक्ष्यावर मात करण्यासाठी मोहिमाही राबवल्या होत्या.
ट्वीट संदेशात पंतप्रधान म्हणाले;
"सामाजिक न्यायाचे कैवारी आणि असंख्य लोकांसाठी आशेचा स्रोत, म्हणून महात्मा फुले यांचा सर्वत्र आदर केला जातो. ते एक बहुआयामी व्यक्तिमत्व होते ज्यांनी सामाजिक समता, महिला सक्षमीकरण आणि शिक्षणाला चालना देण्यासाठी अथक परिश्रम केले. त्यांच्या जयंतीनिमित्त त्यांना विनम्र अभिवादन."
"आज महात्मा फुले यांची जयंती आहे आणि काही दिवसांत, 14 तारखेला आपण आंबेडकर जयंती साजरी करतो. मागील महिन्यात #मन की बात द्वारे त्यांना आदरांजली वाहिली होती. महात्मा फुले आणि डॉ. बाबासाहेब आंबेडकर यांच्या अतुलनीय योगदानाबद्दल भारत त्यांचा सदैव ऋणी राहील."
शिक्षण मंत्रालय
'अभ्यागत परिषद 2022'चे भारताच्या राष्ट्रपतींकडून उद्घाटन
नवी दिल्ली, 7 जून 2022
राष्ट्रपती रामनाथ कोविंद यांनी आज राष्ट्रपती भवन येथे, केंद्रीय विद्यापीठांचे कुलगुरू आणि राष्ट्रीय महत्त्वाच्या संस्थांचे संचालक यांच्या दोन दिवसीय परिषदेचे उद्घाटन केले. राष्ट्रपती हे 161 केंद्रीय उच्चशिक्षण संस्थांचे अभ्यागत आहेत. या 161 संस्थांपैकी 53 संस्था सदर परिषदेला प्रत्यक्ष उपस्थित आहेत, तर उर्वरित संस्था दूरदृश्य माध्यमातून सहभागी झाल्या आहेत.
या परिषदेच्या विभिन्न सत्रांमध्ये विविध विषयांवर चर्चा आणि विचारविनिमय केला जाणार आहे. स्वातंत्र्याच्या अमृतमहोत्सवात उच्चशिक्षण संस्थांची भूमिका व जबाबदाऱ्या; उच्चशिक्षण संस्थांची आंतरराष्ट्रीय क्रमवारी; शिक्षणक्षेत्र-उद्योगक्षेत्र आणि धोरणकर्ते यांमधील सहयोग; शालेय, उच्च आणि व्यावसायिक शिक्षणाचे एकात्मीकरण; उदयोन्मुख आणि अद्ययावत तंत्रज्ञानाबाबत शिक्षण आणि संशोधन- आदी विषयांचा त्यामध्ये अंतर्भाव आहे.
"आपली मोठी उद्दिष्टे साध्य करण्यासाठी उच्चशिक्षण संस्थांच्या गुणवत्तेत सुधारणा करणे अतिशय अगत्याचे आणि परम महत्त्वाचे आहे. जगातील सर्वोत्कृष्टतेचे मापदंड आपल्याला घालून देता आले पाहिजेत." अशी अपेक्षा या परिषदेच्या उद्घाटन सत्रात राष्ट्रपतींनी काढले. यावर्षी QS या शैक्षणिक संस्थांच्या आंतरराष्ट्रीय मानांकनामध्ये भारतातील 35 संस्थांना मानांकन मिळाल्याबद्दल त्यांनी समाधान व्यक्त केले. गेल्यावर्षी ही संख्या 29 होती, असेही ते म्हणाले. सर्वोत्कृष्ट 300 संस्थांमध्ये यावर्षी सहा संस्था आहेत, तर गेल्यावर्षी चार होत्या. संशोधनाच्या मापदंडाच्या बाबतीत IISc अर्थात भारतीय विज्ञान संस्थेने पूर्ण 100 गुण मिळविले असून, जगातील अशा आठ प्रतिष्ठित संस्थांच्या बरोबरीने IISc ने हे स्थान मिळविले आहे, असेही ते म्हणाले. या यशाबद्दल त्यांनी IISc चे संचालक डॉ.गोविंदन रंगराजन आणि त्यांच्या पूर्ण संघाचे कौतुक केले.
देशात स्टार्टअप उद्योग आणि अभिनव संकल्पना/ नवोन्मेष यांसाठी पोषक परिसंस्था निर्माण करण्यास प्रोत्साहन देण्यासाठी 28 राज्ये व सहा केंद्रशासित प्रदेशांतील उच्चशिक्षण संस्थांमध्ये सुमारे 2,775 'संस्थात्मक नवोन्मेष परिषदा' स्थापन करण्यात येत आहेत, असेही त्यांनी सांगितले. उच्चशिक्षण संस्था आणि उद्योगजगत यांच्यात सामाजिक दृष्ट्या औचित्यपूर्ण भागीदारी प्रस्थापित करण्यासाठी आणि तिच्या उद्दिष्टांच्या पूर्ततेसाठी यातून चालना मिळेल असा विश्वासही राष्ट्रपतींनी व्यक्त केला.S.Kane/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
आरोग्य आणि कुटुंब कल्याण मंत्रालय
भारतात बरे झालेल्यांची एकूण संख्या ही सक्रीय रुग्णांपेक्षा 1 कोटीने जास्त
दैनंदिन मृत्यू संख्येतही घट, सुमारे 8 महिन्यानंतर दैनंदिन मृत्युसंख्या 145
कोरोनाविरोधातल्या लढ्यात भारताने आज आणखी एक टप्पा गाठला असून बरे झालेल्यांची संख्या ही सक्रीय रुग्णांपेक्षा एक कोटीहून जास्त झाली आहे.
देशात बरे झालेल्यांची एकूण संख्या 1,02,11,342 झाली असून देशातल्या सक्रीय रुग्णांची संख्या आज 2,08,012 होती. यामधले अंतर 1,00,03,330 झाले आहे. देशातल्या एकूण बरे झालेल्यांची संख्या ही सक्रीय रुग्णांच्या सुमारे 50 पट आहे.
रुग्ण बरे होण्याचा भारताचा दर 96.59% झाला आहे.
गेल्या 24 तासात देशात 14,457 रुग्ण बरे झाले आणि 13,788 नव्या रुग्णांची नोंद झाली.
भारतात दैनंदिन पॉझिटिव्ह संख्येत सातत्याने घट होत असल्याने कोविड-19 मुळे होणाऱ्या मृत्यू संख्येतही घट होत आहे. गेल्या 24 तासात देशात 145 मृत्यूंची नोंद झाली. सुमारे 8 महिन्यांनी म्हणजे  150 पेक्षा कमी मृत्यूंची नोंद झाली.
खालील आलेख गेल्या 24 तासातली विविध राज्यातली दैनंदिन मृत्यू संख्या दर्शवत आहे.
15 राज्यात एकही मृत्यू झालेला नाही.13 राज्यात 1 ते 5 दैनंदिन मृत्यू. 4 राज्यात 5 ते 10 मृत्यू,1 राज्यात 10 ते 20 मृत्यू आणि 20 राज्यात 2 मृत्यूंची नोंद दिसत आहे.
बरे झालेल्या पैकी 71.70% हे 7 राज्ये आणि केंद्र शासित प्रदेशातले आहेत.
केरळमध्ये एका दिवसात सर्वात जास्त म्हणजे 4,408 जण कोरोनामुक्त झाले महाराष्ट्रात गेल्या 24 तासात 2,342 तर कर्नाटकमध्ये 855 जण बरे झाले.
नव्या रुग्णांपैकी 76.17% रुग्ण सहा राज्ये आणि केंद्र शासित प्रदेशातले आहेत.
केरळमध्ये दैनंदिन सर्वात जास्त म्हणजे 5,005 नवे रुग्ण आढळले, महाराष्ट्रात 3,081 आणि कर्नाटकमध्ये 745 नव्या रुग्णांची नोंद झाली.
गेल्या 24 तासातल्या मृत्यूंपैकी 83.45% मृत्यू सात राज्ये आणि केंद्रशासित प्रदेशातले आहेत.
महाराष्ट्रात सर्वात जास्त 50 मृत्यूंची नोंद झाली. केरळमध्ये 21 आणि पश्चिम बंगालमध्ये 12 दैनंदिन मृत्यूंची नोंद झाली.
U.Ujgare/N.Chitale/P.Kor
सुक्ष्म, लघु आणि मध्यम उदयोग मंत्रालय
एक लाख जणांना थेट रोजगार उपलब्ध करुन देण्यासाठी सौर चरख्यांची तरतूद
नवी दिल्ली, 1 ऑगस्ट 2018
देशभरात सौर ऊर्जेवर चालणाऱ्या चरख्यांचे 50 समूह तयार करण्यासाठी सूक्ष्म, लघु आणि मध्यम उद्योग मंत्रालयाने सौर चरखा मोहीम हाती घेतली आहे. या मोहिमेसाठी 2018-19, 2019-20 या दोन वर्षांसाठी 550 कोटी रुपयांची तरतूद करण्यात आली आहे. देशभरातील किमान एक लाख जणांना या योजनेच्या माध्यमातून थेट रोजगार उपलब्ध होईल अशी अपेक्षा आहे.
सूक्ष्म, लघु आणि मध्यम उद्योग राज्यमंत्री  गिरीराज सिंग यांनी आज राज्यसभेत एका लेखी उत्तरात ही माहिती दिली. देशभरात 15 नवे उपकरण कक्ष आणि तंत्रज्ञान विकास केंद्रे स्थापन करण्याबरोबरच सध्या देशभरात असलेली 18 केंद्रे अत्याधुनिक करण्यासाठी मंत्रालयातर्फे एक प्रकल्प राबवला जात आहे. त्यासाठी 2200 कोटी रुपये इतका खर्च अपेक्षित असून, यात जागतिक बँकेकडून मिळणाऱ्या 200 दशलक्ष अमेरिकन डॉलर्स इतक्या कर्जाचा समावेश आहे.
B.Gokhale/M.Pange/P.Malandkar
(Visitor Counter : 104